Απόφαση της Επιτροπής

της 12ης Απριλίου 2002

σχετικά με την τροποποίηση των αποφάσεων 2000/666/ΕΚ και 2001/106/ΕΚ όσον αφορά τη θέσπιση ενός υποδείγματος για τους καταλόγους των εγκαταστάσεων ή των κέντρων που έχουν εγκριθεί από τα κράτη μέλη για το ενδοκοινοτικό εμπόριο πτηνών

[κοινοποιηθείσα υπό τον αριθμό Ε(2002) 1402]

(Κείμενο που παρουσιάζει ενδιαφέρον για τον ΕΟΧ)

(2002/279/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος A της οδηγίας 90/425/ΕΟΚ(1), όπως τροποποιήθηκε τελευταία από την απόφαση 95/176/ΕΚ της Επιτροπής(2), και ιδίως το άρθρο 17 παράγραφος 3 στοιχείο γ) και το άρθρο 18 παράγραφος 1 τέταρτη περίπτωση,

Εκτιμώντας τα ακόλουθα:

(1) Η απόφαση 2000/666/ΕΚ της Επιτροπής(3), όπως τροποποιήθηκε τελευταία από την απόφαση 2001/383/ΕΚ(4), καθορίζει τους υγειονομικούς όρους και τους όρους κτηνιατρικής πιστοποίησης για την εισαγωγή πτηνών πλην των πουλερικών και τις συνθήκες απομόνωσής τους.

(2) Ορισμένα κράτη μέλη αντιμετώπισαν τεχνικά προβλήματα κατά την εφαρμογή των ανωτέρω απαιτήσεων, ιδίως όσον αφορά τη διαδικασία στο συνοριακό σταθμό ελέγχου, που οφείλονται στην έλλειψη πληροφόρησης σχετικά με τις εγκεκριμένες εγκαταστάσεις ή τα κέντρα απομόνωσης στα άλλα κράτη μέλη.

(3) Συνεπώς, είναι αναγκαίο να καταρτιστεί από τα κράτη μέλη κατάλογος των εγκεκριμένων εγκαταστάσεων και κέντρων απομόνωσης και να κοινοποιηθεί στην Επιτροπή και στα κράτη μέλη.

(4) Η απόφαση 2001/106/ΕΚ της Επιτροπής(5), θέσπισε υπόδειγμα για τους καταλόγους των κέντρων συγκέντρωσης για τα ζώντα ζώα, των κέντρων συλλογής σπέρματος και των ομάδων συλλογής εμβρύων στα κράτη μέλη και τον τρόπο διαβίβασης των καταλόγων αυτών. Κρίνεται σκόπιμο να διευρυνθεί το πεδίο εφαρμογής της παρούσας απόφασης ώστε να περιλαμβάνει τις εγκεκριμένες εγκαταστάσεις ή τα κέντρα απομόνωσης για τα εισαγόμενα πτηνά πλην των πουλερικών.

(5) Οι αποφάσεις 2000/666/ΕΚ και 2001/106/ΕΚ πρέπει να τροποποιηθούν αναλόγως.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων (τμήμα υγείας και καλής διαβίωσης των ζώων),

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 2000/666/ΕΚ τροποποιείται ως εξής:

1. Το κείμενο του άρθρου 2 σημείο 4 αντικαθίσταται από το ακόλουθο κείμενο: "τα πτηνά μεταφέρονται σε εγκεκριμένη εγκατάσταση ή κέντρο απομόνωσης που περιλαμβάνεται στον κατάλογο του άρθρου 2 σημείο 5 και ο εισαγωγέας έχει παράσχει γραπτή δήλωση στη γλώσσα του κράτους μέλους εισόδου στην οποία ο υπεύθυνος του κέντρου ή της εγκατάστασης αποδέχεται τα πτηνά για απομόνωση. Η δήλωση αυτή πρέπει να αναφέρει σαφώς το όνομα, τη διεύθυνση και τον αριθμό έγκρισης της εγκατάστασης ή του κέντρου απομόνωσης και πρέπει να αποσταλεί στο συνοριακό σταθμό ελέγχου με ηλεκτρονικό ταχυδρομείο ή με φαξ πριν από την άφιξη της αποστολής στο συνοριακό σταθμό ελέγχου ή πρέπει να υποβληθεί από τον εισαγωγέα ή τον αντιπρόσωπό του πριν από την αναχώρηση των πτηνών από το συνοριακό σταθμό ελέγχου."

2. Στο άρθρο 2 προστίθεται το ακόλουθο σημείο 5: "5. Τα κράτη μέλη κοινοποιούν τον κατάλογο των αριθμών έγκρισης των εγκεκριμένων εγκαταστάσεων ή κέντρων απομόνωσης και το όνομα και τον αριθμό ANIMO της αρμόδιας τοπικής κτηνιατρικής μονάδας στα άλλα κράτη μέλη και στην Επιτροπή καθώς και τις τροποποιήσεις του καταλόγου αυτού, σύμφωνα με τις διατάξεις της απόφασης 2001/106/ΕΚ."

3. Στο άρθρο 3 παράγραφος 4 προστίθεται η ακόλουθη πρόταση: "Η παρούσα έγκριση ανακαλείται όταν παύσουν να πληρούνται οι εν λόγω όροι."

4. Στο άρθρο 4 παράγραφος 2 οι όροι "τουλάχιστον 7 ημέρες και το πολύ 14 ημέρες" αντικαθίστανται από τους όρους "εντός δεκατεσσάρων ημερών".

5. Το παράρτημα Α της απόφασης 2000/666/ΕΚ αντικαθίσταται από το παράρτημα της παρούσας απόφασης.

Άρθρο 2

Η απόφαση 2001/106/ΕΚ τροποποιείται ως εξής:

1. Ο τίτλος αντικαθίσταται από το ακόλουθο κείμενο: "Η απόφαση της Επιτροπής σχετικά με τη θέσπιση ενός υποδείγματος για τους καταλόγους των εγκαταστάσεων που έχουν εγκριθεί από τα κράτη μέλη σύμφωνα με τις διάφορες διατάξεις της κοινοτικής κτηνιατρικής νομοθεσίας καθώς και για τη θέσπιση των κανόνων που εφαρμόζονται κατά τη διαβίβαση αυτών των καταλόγων στην Επιτροπή".

2. Στο παράρτημα I προστίθεται ένα νέο σημείο 4: "4. Εγκεκριμένες εγκαταστάσεις ή κέντρα απομόνωσης πτηνών σύμφωνα με το άρθρο 18 παράγραφος 1 τέταρτη περίπτωση της οδηγίας 92/65/ΕΟΚ και της απόφασης 2000/666/ΕΚ.".

3. Στο παράρτημα II προστίθεται ένα νέο σημείο IV:

">PIC FILE= "L_2002099EL.001801.TIF">"

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 12 Απριλίου 2002.

Για την Επιτροπή

David Byrne

Μέλος της Επιτροπής

(1) ΕΕ L 268 της 14.9.1992, σ. 54.

(2) ΕΕ L 117 της 24.5.1995, σ. 23.

(3) ΕΕ L 278 της 31.10.2000, σ. 26.

(4) ΕΕ L 137 της 19.5.2001, σ. 28.

(5) ΕΕ L 39 της 9.2.2001, σ. 39.

ΠΑΡΑΡΤΗΜΑ

"ΠΑΡΑΡΤΗΜΑ A

>PIC FILE= "L_2002099EL.001903.TIF">

>PIC FILE= "L_2002099EL.002001.TIF">

>PIC FILE= "L_2002099EL.002101.TIF">"